jkorsvik/nowiki_second_scrape_merged huggingface dataset:
Diatribe

En diatribe (diatribé, gr. διατριβή – eg. tidsfordriv, undervisning, i dag avhandling) er en dialogisk form for argumentasjon over et viktig tema der gjerne flere sjangre blir brukt (f.eks. retoriske spørsmål, apstrofe, abrupte svar, paradokser og historiske eksempler) for å understreke argumentasjonen.
Denne formen for argumentasjon ble opprinnelig utviklet av antikke lærere innenfor den Kyniske og Stoiske skole i det tredje århundre f. Kr., blant annet av Teles, Dio av Prusa, Seneca og Maximus av Tyrus. De brukte den særlig med tanke på moralfilosofiske diskusjoner når de adresserte et bredt publikum. Diatriben har muligens også røtter tilbake til de Sokratiske dialoger slik vi finner dem fremstilt hos Platon.
Apostelen Paulus' brev til romerne er et kjent eksempel på diatriben. Den er nærmere bestemt en pedagogisk variant av diatriben. Det vil si at den er lik Epiktets diatriber, og er ikke en polemisk diatribe som forsøker å gjendrive motstandere.
I moderne tid blir begrepet brukt ved enkelte tyske universiteter om avhandlingen som leveres for vurdering til doktorgrad (bl.a. ved Universitetet i Erlangen).
Kim Basinger

Kimila Ann Basinger (født 8. desember 1953 i Athens i Georgia) er amerikansk filmskuespiller.
Basinger ble skuespiller etter først å ha vært modell, og hennes mest omtalte roller inkluderer 9½ Weeks (1986), Batman (1989), og L.A. Confidential (1997). For sistnevnte fikk hun Oscar for beste kvinnelige birolle. Fra 1993 til 2002 var hun gift med skuespiller Alec Baldwin, som hun senere ble involvert i en lengre juridisk prosess angående tvist om deres felles barn.
Basinger kjøpte den lille byen Braselton i Georgia i 1989 for $20 millioner med den hensikt å etablere byen som en turistattraksjon med filmstudioer og filmfestival, men hun fikk finansielle problemer og solgte den i 1993. Byen er eid av utvikler Wayne Mason. Basinger har en stjerne på Hollywood Walk of Fame.


== Filmer ==

Hard Country (1981)
Hett gull (orig. Mother Lode) (1982)
Aldri si aldri (orig. Never Say Never Again) (1983)
The Man Who Loved Women (1983)
Den beste (orig. The Natural) (1984)
Fool for Love (1985)
9 1/2 Weeks (1986)
Uten nåde (orig. No Mercy) (1986)
Parring med forviklinger (orig. Blind Date) (1987)
Nadine - en skuddsikker kjærlighet (orig. Nadine) (1987)
Min stemor fra verdensrommet (orig. My Stepmother Is an Alien) (1988)
Batman (1989)
Blondinen som alltid sa ja (orig. The Marrying Man) (1991)
Final Analysis (1992)
Cool World (1992)
The Real McCoy - Ekte vare (orig. The Real McCoy) (1992)
Wayne's World 2 (1993) (Cameo-rolle)
The Getaway (1994) (nyinnspilling)
Den nakne sannhet (orig. Ready to Wear) (1994)
L.A. Confidential (1997)
I Dreamed of Africa (2000)
Bless the Child (2000)
8 Mile (2002)
People I Know (2002)
The Door in the Floor (2004)
Elvis Has Left the Building (2004)
Livsfarlig anrop (orig. Cellular) (2004)
The Sentinel (2006)
Fifty Shades Darker (2016)


== TV ==
Dog and Cat (1977) (nedlagt etter 6 episoder)
The Ghost of Flight 401 (1978)
Katie: Portrait of a Centerfold (1978)
From Here to Eternity (1979) (miniserie)
From Here to Eternity (1980) (nedlagt etter 13 episoder)
Killjoy (1981)
Simpsons (1998, episode 13 i sesong 17) – Som seg selv (stemme).


== Referanser ==


== Eksterne lenker ==
(en) Kim Basinger – kategori av bilder, video eller lyd på Commons 
(en) Kim Basinger – galleri av bilder, video eller lyd på Commons 
(en) Kim Basinger på Internet Movie Database 
(sv) Kim Basinger i Svensk Filmdatabas 
(da) Kim Basinger på Filmdatabasen 
(da) Kim Basinger på Scope 
(fr) Kim Basinger på Allociné 
(en) Kim Basinger på AllMovie 
(en) Kim Basinger hos Turner Classic Movies 
(en) Kim Basinger hos Rotten Tomatoes 
(en) Kim Basinger hos The Movie Database 
(en) Kim Basinger på Discogs 
(en) Kim Basinger på MusicBrainz 
(en) Kim Basinger på AllMusic 
(en) Kim Basinger på Twitter
Menno de Jong

Menno de Jong også kjent som Halcyon, Myth eller Sayla (født 17. mars 1984) er en nederlandsk DJ og produsent innen musikksjangeren trance.
Han er kjent for å ha laget låtene «Tundra» fra 2005 og «Guanxi» fra 2004, men også for sine remixer av flere sanger andre låter. Han er fast DJ ved diskoteket Asta i Nederland, og grunnlegger og eier av Intuition Records.


== Eksterne lenker ==
Offisielt nettsted 
(en) Menno de Jong på Discogs 
(en) Menno de Jong på MusicBrainz 
(en) Menno de Jong på Songkick
Der ingen skulle tru at nokon kunne bu

Der ingen skulle tru at nokon kunne bu er en norsk fjernsynsserie. Serien handler om mennesker som har valgt å leve på avsidesliggende plasser, nær naturen og i enklere kår.
Det første programmet ble sendt på NRK 8. desember 2002. Ved utgangen av 2021 er det laga 20 sesonger av serien.
Oddgeir Bruaset skapte programmet og var programleder de første tolv åra. Sentrale var også fotografene Brede Røsjø og Tor Sivertstøl. Da Bruaset pensjonerte seg i 2014, tok Arve Uglum over. Sammen med hovedfotograf Torje Bjellaas hadde Uglum ansvaret i fem sesonger. I 2020 tok Noralv Pedersen over som programleder; han lager serien sammen med Bjellaas.


== Tittel og konsept ==
Tittelen på serien kommer fra en strofe i sangen «Anne Knutsdotter» av Claus Pavels Riis: «Vi bur oppå ein plass der som ingen skulle tru at nokon kunne bu».
Hver episode skildrer hverdagen til ett menneske eller én familie som bor langt utenfor allfarvei et sted i Norge.


== Popularitet ==
Der ingen skulle tru at nokon kunne bu er en populær serie i Norge. På det meste er programmene blitt fulgt av over én million seere. og selv etter etter at stadig flere TV-kanaler og strømmeplattformer er kommet til, hadde serien per 2022 fremdeles et stort publikum.Programmet er også populært i Sverige, og har vært sendt på SVT siden 2003.


== Priser ==
Der ingen skulle tru at nokon kunne bu og serieskaperne har fått en rekke utmerkelser, blant andre disse:

Gullruten 2008: programmet fikk prisen «beste magasin- eller livsstilsprogram»
Gullruten 2009: Bruaset mottok Folkets TV-pris
Gullruten 2015: Bruaset mottok Gullrutens hederspris
Kringkastingssjefens språkpris 2018 til Uglum for «ein nynorskbruk som kler landskapet i programmet»
Kringkastingsprisen 2020 tildelt Uglum
Gullruten 2021: Torje Bjellaas mottok fagprisen for sitt fotoarbeid på serien


== Avleggere ==
En rekke oppfølgingsprogram er blitt laga, mellom anna en hel serie om gården Røneset. Denne fikk navnet Severin, etter fornavnet på han som bodde på gården da programmene ble laget. Det har blitt laga tre sesonger av Severin.Der ingen skulle tru at nokon kunne bu inspirerte også til andre tv-program, som Glimt av Norge. Denne serien med kortdokumentarer hadde premiere i 2010 og er laga i ti sesonger per 2021.


== Episoder ==


=== Sesong 1 ===


=== Sesong 2 ===


=== Sesong 3 ===


=== Sesong 4 ===


=== Sesong 5 ===


=== Sesong 6 ===


=== Sesong 7 ===


=== Sesong 8 ===


=== Sesong 9 ===


=== Sesong 10 ===


=== Sesong 11 ===


=== Sesong 12 ===


=== Sesong 13 ===


=== Sesong 14 ===


=== Sesong 15 ===


=== Sesong 16 ===


=== Sesong 17 ===


=== Sesong 18 ===


=== Sesong 19 ===


=== Sesong 20 ===


=== Sesong 21 ===


== Referanser ==


== Eksterne lenker ==
Der ingen skulle tru at nokon kunne bu
(en) Der ingen skulle tru at nokon kunne bu på Internet Movie Database 
(no) Der ingen skulle tru at nokon kunne bu på NRK TV
Villarreal CF

Villarreal CF (Villarreal Club de Fútbol) er en spansk fotballklubb med tilhold i Villarreal, en liten by nær Castellón de la Plana, i den autonome regionen Valencia. Klubben spiller i Primera División og hjemmebanen er Estadio El Madrigal. Villareal vant Europaligaen i fotball for menn 2020/21.
Villarreal Club de Fútbol B, grunnlagt i 1999, er reservelaget til Villarreal CF og spiller i Segunda División. Reservelaget spiller hjemmekampene sine på Ciudad Deportiva Villarreal CF, et stadion med 5000-seters kapasitet.


== Historie ==
Klubben ble grunnlagt i 1923 og spilte den første tiden i regionale divisjoner. Den frekventerte så mellom 3. divisjon og regionaldivisjoner, så 2. divisjon og 3. divisjon, før den nådde toppserien i 1998. Etter ett år i Primera división bar det ned igjen, men bare for en sesong. Klubben har vært fast inventar i toppdivisjonen fra 2000/2001-sesongen, og har på den korte tiden vunnet UEFAs Intertoto Cup to ganger - (2003 og 2004).
I 2003/2004-sesongen nådde Villarreal helt til semifinalen i UEFA-cupen, men tapte for naborivalene Valencia CF (Valencia vant cupen det året). I 2005 skrev Villarreal klubbhistorie med ikke bare å kvalifisere seg til Mesterligaen, men også med å vinne sin gruppe foran storheter som Manchester United, Lille OSC og Benfica. Laget tok seg så videre til kvartfinale ved å slå den skotske klubben Rangers.
Villarreals hjemmedrakter består av gule trøyer, shorts og sokker, derav kallenavnet «Submarino amarillo» (Den gule ubåten). Klubbmaskoten, Groguet, er en figur med ubåthode.


== Spillerstall ==
Oppdatert 26. oktober 2022.


=== Utlånte spillere ===


== Referanser ==


== Eksterne lenker ==
(ca) Offisielt nettsted 
(en) Villarreal CF – kategori av bilder, video eller lyd på Commons
Seether

Seether er et sørafrikansk postgrunge-band. Bandet har opprinnelse fra den sørafrikanske byen Pretoria der det startet i 1999. Seether er signert med amerikanske wind-up records. Bandet het tidligere Saron Gas, men skiftet navn i 2002 før sitt debutalbum, Disclaimer. Seether er sterkt influert av USA|amerikanske grunge-band som Nirvana, Pearl Jam og Alice in Chains.


== Medlemmene ==
Shaun Morgan – Vokalist, gitar
Dale Stewart – Bass, vokalist
Troy McLawhorn – Gitar, bakgrunnsvokal
John Humphrey – Trommer


== Album ==
2000: Fragile (som Saron Gas)
2002: Disclaimer
2004: Disclaimer II
2005: Karma and Effect
2006: One Cold Night
2007: Finding Beauty in Negative Spaces
2008: iTunes Originals
2008: Rhapsody Originals
2009: Finding Beauty in Negative Spaces (nyutgivelse)


== Referanser ==


== Eksterne lenker ==
Offisielt nettsted 
(en) Seether – kategori av bilder, video eller lyd på Commons 
(en) Seether på Internet Movie Database 
(en) Seether på Apple Music 
(en) Seether på Discogs 
(en) Seether på Discogs 
(en) Seether på MusicBrainz 
(en) Seether på SoundCloud 
(en) Seether på Spotify 
(en) Seether på Spotify 
(en) Seether på Songkick 
(en) Seether på Songkick 
(en) Seether på Last.fm 
Seether på Twitter 
Seether på Twitter 
Seether på Facebook 
Seether på Instagram 
Seether på YouTube 
Seether på YouTube 
Seether på Myspace
Tommie Smith

Tommie Smith (født 6. juni 1944) er en amerikansk tidligere friidrettsutøver. Han vant 200 meter under OL 1968 i Mexico by, og satte samtidig ny verdensrekord med tiden 19,83.
Sammen med bronsevinneren på 200 meter, John Carlos, viste han Black Power-hilsenen under sommer-OL i 1968, under seiersseremonien. Løperne ble kastet ut av laget og utvist fra OL-landsbyen, men i ettertid er Carlos' og Smiths markering regnet blant en av de viktigste milepælene innen den amerikanske borgerrettsbevegelsen.


== Referanser ==


== Eksterne lenker ==
(en) Offisielt nettsted 
(en) Tommie Smith – kategori av bilder, video eller lyd på Commons 
(de) Tommie Smith – Munzinger Sportsarchiv 
(en) Tommie Smith – Olympics.com 
(en) Tommie Smith – Olympic.org 
(en) Tommie Smith – Olympedia 
(en) Tommie Smith – Sports-Reference (OL-resultater – arkivert) 
(en) Tommie Smith – databaseOlympics.com (arkivert) 
(en) Tommie Smith – California Sports Hall of Fame 
(en) Tommie Smith – Pro-Football-Reference.com 
(en) Tommie Smith – World Athletics 
(en) Tommie Smith – National Track & Field Hall of Fame
Storsalamander

Storsalamander (Triturus cristatus) er en svart eller svært mørk brun vannsalamander, som ung kan den ha svarte prikker på ryggen. Buken er gul eller lys oransje med individtypiske svarte flekker. Huden er kornet og ru (småvortete) og vortene inneholder gift (Bufonin) for beskyttelse.
Storsalamanderen har hovedutbredelsesområde rundt Oslofjorden, men finnes også separat på Vestlandet og i Trøndelag. Kroppsstørrelsen varierer fra 10-15 cm, minst mot nordgrensen. Paringen foregår som regel i mai, men under enkelte forhold fra april til juni. Hunnen legger 200-300 egg enkeltvis på gamle bladdeler eller vannplanter. Eggene klekkes etter to uker og metamorfoserer fra august til oktober. Storsalamander når kjønnsmoden alder etter 2-3 år, i nord etter 3-5 år. Overvintringen skjer frostfritt på land. 
Vanlige habitater er dammer og våtmarker i kulturlandskapet, som gårdsdammer og vanningsdammer. Myrtjern over en viss pH er også et vanlig habitat. På grunn av salamanderens tynne hud, er den avhengig av fuktighet og beveger seg sjelden langt fra dammen.Denne sårbare amfibiearten har lidd under senere tids naturødeleggelse, og er av den grunn ansett som nær truet på Norsk rødliste for arter. Det er i hovedsak moderniseringen av jordbruket, med drenering av våtmarker og dammer, som har hatt størst påvirkning på storsalamanderen. I tillegg er den svært sårbar for fiskeutsetting, da larvene lever pelagisk og svært iøynefallende for rovfisk .
Det latinske artsnavnet henspiller på vannsalamander, det latinsk ordet for landsalamandere er salamandra.


== Galleri ==

		
		


== Referanser ==


== Eksterne lenker ==
(en) Storsalamander – oversikt og omtale av artene i WORMS-databasen 
(en) Storsalamander i Encyclopedia of Life 
(en) Storsalamander i Global Biodiversity Information Facility 
(no) Storsalamander hos Artsdatabanken 
(sv) Storsalamander hos Dyntaxa 
(en) Storsalamander hos Fauna Europaea 
(en) Storsalamander hos Fossilworks 
(en) Storsalamander hos ITIS 
(en) Storsalamander hos NCBI 
(en) Kategori:Triturus cristatus – bilder, video eller lyd på Wikimedia Commons 
(en) Triturus cristatus – galleri av bilder, video eller lyd på Wikimedia Commons
Bantustan

Bantustaner eller homelands («hjemland») er reservater som den sørafrikanske staten opprettet for svarte i Sør-Afrika og i Namibia i apartheidtiden. Hver enkelt bantustan var splittet i mange små enheter, hvor hver enhet kunne ligge langt fra hverandre. Det samlede arealet av disse utgjorde kun 13 prosent av Sør-Afrikas totale areal. Reservatene var selvstyrte, og noen av dem ble av den sørafrikanske staten regnet som selvstendige republikker. 
Tankegodset bak opprettelsen av ulike bantustaner var at alle Sør-Afrikas svarte skulle ha tvungent «statsborgerskap» i sitt respektive «hjemland», og dermed miste statsborgerskap og alle rettigheter i Sør-Afrika. Samtidig var det en del av et splitt-og-hersk-opplegg, hvor hver stammes egenart ble fremhevet fremfor en felles identitet som (svarte) sørafrikanere. Bantustanene ble opprettet på 1960–70-tallet av hovedideologen bak apartheidstaten, Hendrik Verwoerd, minister for bantusaker og statsminister i Sør-Afrika på 1950–60-tallet. 
Bantustanene ble oppløst i Namibia ved landets selvstendighet fra Sør-Afrika i 1991 og i Sør-Afrika ved det første demokratiske valget i 1994. Oppløsningen i Sør-Afrika skjedde ikke uten problemer, da flere bantustan-ledere ikke ønsket å gi slipp på makten. Vanskeligst var det i KwaZulu hvor borgerkrigslignende tilstander mellom ANC og zuluenes parti, Inkatha, oppsto. Også kjent er en situasjon hvor lederen for Bophuthatswana, Lukas Mangope, inviterte inn høyreekstreme hvite afrikandere for å beskytte staten hans. Det endte med at hans egne soldater gjorde opprør, og mange mennesker ble drept, både svarte og hvite.
Selve uttrykket er sammensatt av ordet bantu som betyr mennesker/folk på de fleste bantuspråk og stan tilsvarende Pakistan eller Hindustan.
Bantustan som uttrykk brukes av og til om landområder eller land som ligger innenfor en annen nasjonalstats innflytelse og som er totalt eller delvis uten mulighet til å utvikle virkelig selvstendighet, hvor dette blir en vedvarende konflikt og verkebyll. Eksempel på dette er Den palestinske selvstyremyndigheten i Gaza og Vestbredden under Israel.  


== Liste over sørafrikanske bantustaner ==
Status som selvstendige stater: (Kun anerkjent av Sør-Afrika)

Transkei
Bophuthatswana
Ciskei
VendaStatus som autonome republikker innenfor staten Sør-Afrika:

Lebowa
KaNgwane
Gazankulu
Qwaqwa
KwaZulu
KwaNdebele


== Se også ==
Apartheid
Bantu
Kopibeskyttelse

Kopibeskyttelse, også kjent som Kopisperre, refererer til teknologier som er designet for å hindre at et gitt innhold blir kopiert. Teknologien er ofte knyttet opp mot fysiske lagringsmedia som CD-er, DVD-er og liknende, men brukes også på digital informasjon i form av datafiler.
Kopibeskyttelse er ofte knyttet opp mot og forvekslet med DRM-systemer, en mer generell term for administrasjon av opphavsrettigheter, bl.a. kopiering av åndsverk.
MS «Lygra»

MS «Lygra» er et lasteskip som blir leid av Fjord Line. Skipet utfører i hovedsak godstrafikk mellom Egersund og Hanstholm, og mellom Vestlandet og Newcastle.
MS «Lygra» ble bygget ved Glommen Mekaniske verksted AS i 1979, og  i 1984 ble skipet ombygget ved Bergen Mekaniske Verksted (BMV) avd. Laksevåg. Skipet er eid av Golar Shipping.


== Referanser ==


== Eksterne lenker ==
(en) MS «Lygra» – Den internasjonale sjøfartsorganisasjonen
Julian Ryerson

Julian Ryerson (født 17. november 1997) er en norsk fotballspiller som spiller for den tyske klubben Borussia Dortmund.


== Karriere ==


=== Viking ===
Julian Ryerson kom til Viking fra Lyngdal Idrettslag sommeren 2013. Ryerson fikk sin debut i Tippeligaen mot IK Start 24. juli 2015 på Sør Arena i Kristiansand. Ryerson erstattet Suleiman Abdullahi etter 90 minutter, i en kamp Viking vant 3 - 0. Ryerson scoret sitt første mål for klubben i en 2 - 2 kamp mot Lillestrøm Sportsklubb 28. august 2016. Viking ledet 2 - 1 til det gjensto 8 minutter av kampen, men et mål av Marius Lundemo sørget for poengdeling. Ryerson spilte totalt 18 kamper i Tippeligaen for klubben i gjennom 2016-sesongen, derav 12 fra start.I forkant av 2017-sesongen ønsket Viking å forlenge avtalen med spilleren, uten at det resulterte i enighet mellom klubb og spiller. 18. april 2017 ble det offentliggjort at Ryerson og Viking hadde blitt enige om en kontraktforlengelse med varighet ut 2018-sesongen.


=== Union Berlin ===
Den 31. juli 2018 ble det offentliggjort på klubbens hjemmesider at spilleren hadde undertegnet en kontrakt frem til 30. juni 2021.


=== Landslagskarriere ===
Ryerson har en rekke kamper for aldersbestemte landslag. Debuten kom for Norges U18-landslag mot Russland på NTC Senec arena i Slovakia 20. april 2015. Debuten på U21-landslaget kom i en kamp mot Portugal på Estadio Antonio Coimbra da Mota arena 24. mars 2017. Ryerson ble byttet inn for Erlend Dahl Reitan etter 46 minutter i en kamp som endte 3 - 1 til hjemmelaget.
Den 16. november 2020 ble han tatt ut i sin første landslagstropp for Norge mot Østerrike. Han ble tatt ut i landslagstroppen etter den opprinnelige troppen ble satt i karantene.
Den 18. november 2020 fikk han sin første landskamp for Norge mot Østerrike.


== Annet ==
Ryerson er fetter av Nordsjælland-spiller Mathias Rasmussen og nevø av tidligere Mandalskameratene-spiller Roger Rasmussen.
Lyngdølen bodde og spilte miniputtfotball i Kvinesdal frem til familien flyttet til nabokommunen Lyngdal da Julian var fem år gammel.
I Lyngdal spilte han aldersbestemt fotball frem til han meldte overgang til Viking som 15-åring. Både Ryerson og fetter Rasmussen spilte for Lyngdals talentfulle 1996-lag, deriblant sammen med tidligere Jerv-spiller Jakob Ertzeid Toft og Arendal-spiller Adi Markovic.


== Referanser ==


== Eksterne lenker ==
(en) Julian Ryerson – FIFA 
(en) Julian Ryerson – UEFA 
(en) Julian Ryerson – Transfermarkt 
(en) Julian Ryerson – national-football-teams.com 
(en) Julian Ryerson – WorldFootball.net 
(en) Julian Ryerson – FootballDatabase.eu 
(en) Julian Ryerson – Soccerway 
(en) Julian Ryerson – EU-Football.info 
(no) Julian Ryerson – Norges Fotballforbund 
(en) Julian Ryerson – FBref 
Spillerprofil på viking-fk.no
Hiromu Arakawa

Hiromu Arakawa (født 8. mai 1973 i Hokkaido, Japan) er en japansk tegneserietegner av manga.
Hun har selv sagt at hun vokste opp på en gård ute på landet, hvilket mest sannsynlig inspirerte en del av historien i mangaen Fullmetal Alchemist.Som en mangaskaper har hun mange serier bak seg. Hennes første verk ble kalt Stray Dog, og vant førstepremien i «Shounen Gangan» i 1999. De neste mangaene hun lagde ble Totsugeki Tonari no Enikksusu og Shanghai Youma Kikai (norsk tittel Spøkelsesmysteriet i Shanghai), som begge kom ut i 2000.
I 2001 kom hun ut med Fullmetal Alchemist, noe hun mottok en pris i «Shogakukan Manga Awards» for. Fullmetal Alchemist holdt det gående i fire år og mer enn 100 kapitler ble gitt ut. I 2003 ble mangaen også en kilde for inspirasjon for en anime-serie med samme navn på 51 episoder og en film.
Arakawa ga ut en ny mangaserie i 2005, kalt Raiden-18.


== Referanser ==


== Eksterne lenker ==
(en) Hiromu Arakawa på Internet Movie Database 
(fr) Hiromu Arakawa på Allociné 
(en) Hiromu Arakawa på AllMovie 
(en) Hiromu Arakawa hos The Movie Database
Transmutasjon

Transmutasjon betyr å forandre et objekt til et annet. Begrepet transmutasjon ligger hånd i hånd med alkymi, og refererer da til akten alkymisten gjør når vedkommende gjør vann til vin, jern til gull osv.
Jon Fredrik Baksaas

Jon Fredrik Baksaas (født 21. november 1954, fra Skien) er en norsk siviløkonom. Fra juni 2002 til august 2015 var han konsernsjef i Telenor. Jon Fredrik Baksaas er også styremedlem i den svenske Handelsbanken, og har også hatt andre verv i næringslivet og i NHO. Baksaas er fra 2009 styremedlem i den globale mobilorganisasjonen GSM Association, og i oktober 2013 ble Baksaas valgt til å lede GSMA globalt.
Baksaas første jobb under studiene var som ufaglært ved Gruve 3 på Svalbard, i 1977. Han studerte ved Norges Handelshøyskole og IMD i Lausanne, og etter endt utdanning som siviløkonom i 1979 begynte han i Det Norske Veritas, hvor han inntil 1985 hadde flere lederfunksjoner. I perioden 1985-1988 hadde han ledende stillinger i Stolt Nielsen Seaway AS, og i 1988–1989 var han finansdirektør i Aker AS. Etter det ble han finansdirektør i TBK AS, og var der til han i 1994 begynte i Telenor. Baksaas hadde flere lederstillinget i konsernet, blant annet finansdirektør (CFO), før han i 2002 ble konsernsjef etter Tormod Hermansen.
Under Baksaas' ledelse vokste Telenor sterkt til et globalt teleselskap med virksomhet i tolv land. Under Baksaas' sju år som konsernsjef gikk Telenor fra 49 til 98 milliarder kroner i omsetning, og fra - 320 millioner til + 13,3 milliarder kroner i resultat. Selskapet søkte først og fremst majoritetseiendel i mobilselskaper med fokusering på Europa og Asia, og gjorde dette mulig ved å selge eierposisjoner i Tyskland, Hellas og Irland. I en periode med harde lisenskamper om 3G-frekvenser i Europa, valgte Telenor under Hermansens og Baksaas' ledelse å satse på mobilmarkedene i Øst-Europa og Asia i stedet. Baksaas var en hovedarkitekt bak Telenor introduksjon i India, gjennom oppkjøp av flertallsposisjonen i selskapet Unitech Wireless. Dette selskapet har en mobillisens for hele India.
Som Telenor-sjef ble han i desember 2006 kritisert av fredsprisvinneren Muhammad Yunus som anklaget Telenor blant annet for å bryte avtaler og ta ut for høy profitt fra sin investering i mobiltelefonselskapet Grameen Phone i Yunus' hjemland Bangladesh. Telenor tilbakeviste påstandene, og gjenopprettet et bedre forhold til Yunus etter få år.


== Litteratur ==
Joramo, Arne: Telenorge, et tidsbilde 1990-2015. Oslo, 2010. ISBN 978-82-997368-5-5.


== Referanser ==


== Eksterne lenker ==
(en) Jon Fredrik Baksaas – kategori av bilder, video eller lyd på Commons
Joscha Sauer

Joscha Sauer (født 9. mai 1978) er en tegneserieskaper og vitsetegner fra Tyskland. Han er kjent for tegneserien Umorsomt (Nichtlustig) som en periode figurerte i Pondusbladet. 


== Referanser ==


== Eksterne lenker ==
(de) Offisielt nettsted 
(en) Nichtlustig – kategori av bilder, video eller lyd på Commons 
(en) Nichtlustig – galleri av bilder, video eller lyd på Commons